o
Käännekohta
Tervetuloa seuraamme!
Toivottavasti päiväsi on sujunut hyvin!
Jos ei, niin muista, että koskaan ei ole liian myöhäistä; -
asiat eivät ole koskaan niin huonosti kuin miltä näyttää.
Niin kauan kuin on elämää, on toivoa!
Aivan niin! Tänään luvassa on innoitusta ja kertomuksia toivosta.
Tulossa ohjelmassa:
Poliisilta ollaan amputoimassa molemmat jalat rattijuopon takia.
Harharetket ja sokeus eivät pystyneet pysäyttämään -
palkittua tarunhohtoista miestä.
Ensin kuitenkin vakavia uutisia Haitista.
Kohoava ruuan hinta, pitkään jatkunut äärimmäinen köyhyys ja -
samana pysyvät palkat ajavat monet haitilaiset nälänhädän partaalle.
Haiti on läntisen pallonpuoliskon köyhin maa.
Asukkaita on 8 miljoonaa. Monet heistä ovat aina olleet maailman -
ruokaketjun viimeinen lenkki.
Kymmeniä vuosia maa on saanut apua miljardien edestä.
Mutta pääkaupungissa Port-au-Princessä lahjonta ja -
kohoavat hinnat ajavat monet nälänhätään.
Torilla huomaa, että kyse onkin rahan puutteesta.
Katujen reunat ovat täynnä maissin, riisin ja papujen myyjiä.
Niistä suuri osa on ostettu USA:sta.
Kuljetuskustannusten jyrkän nousun takia voittoa saavat vain harvat.
Siksi jotkut turvautuvat ruuan saamiseksi äärimmäisiin keinoihin.
Tämä on kuivatettua vettä, öljyä ja mutaa.
Siltä se kyllä maistuukin!
Pitää olla hyvin nälkäinen tätä syödäkseen!
Eihän ole kovin hyvää? Ei.
USA:n kansainvälisen kehitysavun USAID:in kautta veronmaksajat -
käyttävät noin 200 miljoonaa ¤ vuodessa nälän lievittämiseen.
USA:n katolisen kirkon ulkomaanavun orpokoti on tyypillinen avun kohde.
Greg Elder on kyseisen järjestön apulaisjohtaja.
Hän on ollut Haitissa hieman yli vuoden.
Yhdessä USAID:in kanssa hän auttaa haitilaisia auttamaan itseään.
Tällä hetkellä haitilaiset eivät pysty ruokkimaan itseään.
Yhtenä syynä on vuosikymmeniä jatkunut ympäristön rapautuminen.
Haitin subtrooppinen ilmasto on ihanteellinen maanviljelyyn.
Mutta kun puista tehdään hiiltä, sade huuhtoo pois pintakerroksen.
Laajat alueet ovat nyt viljelyyn sopimattomia.
Vähäistä satoa on lähes mahdoton viedä myyntiin bensan hinnan takia.
Amerikkalaistenkin elämässä tuntuu bensiinin hinnan nousu.
Haitissa se tuntuu vielä enemmän; se maksaa noin 2-2,5 litralta.
Se huonontaa tilannetta entisestään.
Torilla ollaan hyvin turhautuneita.
Emme tiedä mitä tehdä, sillä olemme velkaa pankeille.
Velan ottaminen Haitissa on kuin puukottaisi itseään.
Jos emme pysty maksamaan lainaa, korko on 13 euroa päivässä.
Haitin ruokavaikeuksien syy on yksinkertainen:
Keskiverto haitilainen ansaitsee noin euron päivässä.
Näytän teille, paljonko riisiä rahalla saa Port-au- Princessä!
Näin paljon riisiä saa yhden päivän palkalla Port-au-Princessä!
Pystyykö tällä ruokkimaan perheen? Ei tietenkään!
Miten tilanteen saa muuttumaan?
Ratkaisun pitää Gregin mielestä löytyä Haitin rajojen sisäpuolelta.
Haitin ruokavaroista suurin osa on tuonnin varassa.
Jos saamme lisättyä kansallista ruuan tuotantoa, hinnat laskevat.
Mutta siihen asti nämä köyhyyden läpitunkemat saaret tarvitsevat -
kaiken mahdollisen avun.
Luukkaan neljännessä luvussa Jeesus sanoi tulleensa julistamaan -
evankeliumia, parantamaan sairaita ja vapauttamaan vangitut.
Haluamme rukoilla haitilaisten puolesta.
Vapauta, Herra, Haitin valtio.
Puutu asioiden kulkuun ruumiillisin, henkisin -
ja hengellisin ihmein.
Jeesuksen nimeen, aamen! Kathy!
Kiitämme sanoistasi "hurskaan harras rukous on voimallinen"!
Kiitos hengellisestä herätyksestä, kirkkojen pystyttämisestä -
ja evankeliumin julistamisesta Haitissa!
Kiitos, että ihmeet Haitissa ovat mahdollisia.
Jeesuksen nimeen, aamen!
Tauon jälkeen erään poliisin lapsuuden unelma -
haihtuu hetkessä rattijuopon törmätessä häneen.
Niinkuin maa tuottaa kasvunsa ja kasvitarha saa siemet versomaan
Saataa Herra versomaan kiitoksen ja vanhurskauden kansojen nähden.
Eikö viittä varpusta myydä kahteen ropoon?
Eikä Jumala ole yhtäkään niistä unhottanut.
Älkää peljätkö!
Te olette suurempiarvoiset kuin monta varpusta.
Tervetuloa jälleen seuraamme!
Poliisin henki on aina uhattuna.
Mark Franzman ei ollut pidättämässä epäiltyä -
joutuessaan hengenvaaraan.
Hän ohjasi liikennettä rattijuopon aiheuttaman kolarin jälkeen.
Olimme Floridan liikennepoliisin apuna kuolonkolarissa.
Rattijuoppo lähestyi tiellä nro 19 ja toinen lähti juuri ravintolasta.
Paikalla oli minun lisäkseni viitisen muuta poliisia.
Ohjasin liikennettä, kun humalainen tiellä nro 19 ajoi kolaripaikalle.
Hänen nopeudekseen arvioitiin 72-80 km/h.
Hänen autonsa iskeytyi minuun.
Kuulin kovan pamauksen takaani, romuttuvan metallin äänen.
Katsoin oikealle. Näin poliisin lentävän ilmassa pään korkeudella.
Sitten hän tömähti maahan jalkoihini.
Olin varma, että hän oli kuollut.
Lapsuuden toiveammatin äkkiloppu kolmen vuoden jälkeen ei ollut -
tullut Markille mieleenkään.
Niin kuitenkin kävi vuonna 1981 Halloween-yönä.
Kun ovikello soi yöllä, tiesin, että Markille on sattunut jotain.
Poliisi sanoi, että olisi mentävä heti sairaalaan.
Markin vanhemmat voivat vain odottaa, kun heidän poikansa -
taisteli hengestään.
On kauheaa nähdä tilanne ja olla niin avuton.
Lääkärit sanoivat eloonjäämisen olevan hyvin epätodennäköistä.
Hän ei kävelisi, jos jäisi henkiin.
Jalat amputoitaisiin. Luiden ei arveltu paranevan.
Kolmen kuukauden päästä olisi hyvä amputoida jalat ja jatkaa elämää.
Suutuin. Suutuin Jumalalle ja kaikille, jotka tulivat huoneeseen.
Olin täysin hajalla.
Kerran minut vietiin takaisin huoneeseen.
Makasin vain ja katselin sadetta; se oli elämäni vaikein hetki.
Rukoilin silloin jotain, mikä muutti suhtautumiseni kokonaan.
"En voi korjata asioita, jalkani halutaan amputoida, -
minun on jättäydyttävä varaasi. Jos haluat jalkani, ota ne!"
Siinä vaiheessa sain rauhan ja alkoi toipuminen.
Ajatellessaan jalkojen menettämistä Mark kohtasi vielä toisen haasteen.
Onnettomuuden aiheuttanut kuljettaja halusi tavata Markin.
Mark suostui.
Sitten iski pakokauhu. Mitä ihmettä olin mennyt tekemään!
Minähän haluan tappaa sen miehen! Olen täynnä vihaa!
Haluan kuristaa sen miehen ja nyt päästin hänet tänne!
Sinun on otettava pois vihani ja puhuttava hänelle.
Kun nuori mies astui huoneeseen, minut täytti rauha.
Viha oli poissa. Mies nosti tuolin sängyn viereen.
Hän ei kertaakaan katsonut minua silmiin, ei pyytänyt anteeksi.
Katse lattiassa hän istuutui ja sanoi: -
"Ei ollut minun vikani, että seisoit keskellä tietä!"
Vastasin: "Kenneth, en vihaa sinua. Rakastan sinua. -
Vihaan päätöstäsi ajaa humalassa."
Siinä kaikki, hän nousi ja lähti. Sen jälkeen en ole puhunut hänelle.
Oli uskomatonta, että sanoin niin ihmiselle, joka muutti elämäni.
Se ei ollut Mark vaan Jumala, joka kertoi yhä rakastavansa.
Mark siirrettiin hoitokotiin kolmen kuukauden jälkeen.
Jalat eivät parantuneet, joten ne haluttiin yhä amputoida.
Väsyin jatkuvaan puheeseen amputoinnista ainoana vaihtoehtona.
Aloin soittaa ortopedisille kirurgeille hoitokodista.
Neljä ensimmäistä suositteli Gerard Siekiä Clearwateristä.
Hän halusi kokeilla erästä keinoa.
Ihon piti ensin parantua tarpeeksi leikkausta varten.
Sitten lantiosta siirrettäisiin luuta sääreen.
Se oli ainoa hyvä asia lääkärin suusta yli vuoteen.
Hieman yli vuosi onnettomuudesta Mark seisoi jälleen.
Kuukauden päästä hän oli kotona.
Ajoin heti poliisilaitokselle.
Halusin varmaan vain näyttää heille, mitä Jumala voi tehdä.
Kävelin sinne.
Sanoin: "Näettekö nyt! Sanoinhan, että Jumala voi parantaa minut!"
Sieltä ajoin tapaamaan lääkäriä, joka sanoi, etten enää kävele.
Kävelin hänen luokseen: "Katso nyt, mitä Jumalani voi tehdä!"
Viisi kuukautta myöhemmin Mark palasi työhön.
Kävelin sinne donitseja kantaen.
Silloin kaikki ymmärsivät, että tuon miehen usko on todellista.
Hän sanoi parantuvansa lääkärien ennusteista huolimatta.
Hän palasi kuin palasikin - seisoen yksin omilla jaloillaan.
Oli hienoa, kun hän palasi.
Mark näytti, mitä on ottaa risti ja seurata Jeesusta.
Useimmat meistä eivät selviytyisi kuormista, joita Mark on kantanut.
Kaikki tietävät, mistä hän saa voimansa.
Markille on tehty kolmekymmentä leikkausta. Tuskia on vielä, -
mutta ne eivät pysäytä Markia.
Lääkärit ovat ehdottaneet minulle uutta leikkausta.
Arpikudos voitaisiin poistaa, jotta jalat näyttäisivät tavanomaisilta.
Minulla on erilaiset jalat kuin muilla - luisevat ja arpiset.
Ihonsiirtojen jäljet näkyvät ja jaloista puuttuu kudosta.
Ne ovat kuitenkin Jumalan minulle myöntämät mitalit.
Moni keskustelu on alkanut sanoilla "Mitä sinulle on tapahtunut".
En uskaltaisi muuttaa mitään - ne ovat Hänen tarinansa!
Monta kertaa elämä on täynnä yllätyksiä.
Jotain selittämätöntä ja yllättävää tapahtuu.
Elämä on täynnä yllätyksiä. Paha ei ole lähtöisin Jumalasta.
Raamatun mukaan Jumala ei halua meille pahaa vaan hyvää.
Hän haluaa johdattaa meidät suunnittelemaansa loppupisteeseen.
Jumalalla oli suunnitelma Markille.
Hänen tilanteensa todistaa Herrasta monille.
Koetteleeko Jumala sinua?
Oletko vaikeassa tilanteessa, jolle et löydä selitystä.
Oletko koettelemuksissa, jotka mieluiten välttäisit?
Syy on olemassa! Rukoile tänään Jumalaa ja sano:
Paljasta minulle tarkoitukseni elämässä tässäkin tilanteessa.
Ethän laita uutta viiniä vanhaan ruukkuun, koska se ei sitä kestä.
Kumilenkkikin täyttää tehtävänsä vain venyessään.
Joskus ihminen ei löydä elämänsä tarkoitusta ennen kuin on venynyt -
ruumiillisten voimavarojensa yli.
Jumalalla on tapansa venyttää sinua.
Hän haluaa saattaa sinut sinulle suunniteltuun loppupisteeseen.
Käänny Hänen puoleensa tänään, jos tilanteesi on vaikea.
Sano: "Tule, Jeesus, elämääni! Muuta tilanteeni! -
Salli minun tulla käännekohtaan. -
Jeesuksen nimeen, aamen!"
Ole hyvä, Kathy! - Kiitos!
Sokeus ei estänyt miestä tekemästä hänelle tärkeää asiaa.
Tauon jälkeen laulaja Ronnie Milsap kertoo elämästään avoimesti.
Ruoho kuivuu, kukkanen lakastuu,
mutta meidän Jumalamme sana pysyy iankaikkisesti. Jes 40:8
Niinkuin maa tuottaa kasvunsa ja kasvitarha saa siemenet versomaan ...
... saattaa Herra versomaan kiitoksen ja vanhurskauden kansojen nähden.
Tervetuloa jälleen seuraamme!
Ronnie Milsap on myynyt yli 35 miljoonaa levyä.
7 Grammy-palkinnon voittajan vaikutus näkyy selvästi USA:n -
kantri-, soul- ja popmusiikissa.
Lahjakas sokea laulaja palaa nyt Gospel-musiikin pariin jättämään -
siihen leimansa. Haastattelijana on toimittaja Scott Ross.
Ronnie Milsap tunnetaan lauluista, jotka tekivät hänestä tähden.
"Miten muutitkaan elämäni " ja "Milloin vain" ovat eräitä niistä.
Hänen vaikutuksensa näkyy kantri-, soul- ja popmusiikissa.
Vielä kerran on joukossa, joka matkaa tuolle puolen -
ja tiedän silloin näkeväni Herran.
Ronnie on aina halunnut palata hänen elämänsä muovanneen -
Gospel-musiikin pariin. Sitä hän rakastaa laulaa kirkossa.
Se toi hänet Jumalan luo.
Sitten menestys sotki asiat. Toisin on nyt!
Menestyit hyvin, vai mitä!
Kaava toimii melko hyvin!
Mutta en ole päässyt tekemään yhtäkään Gospel-levyä!
En yhtäkään!
Monet lauluista olen osannut lapsesta asti.
Siitä aioinkin sinulta kysyä!
Ovatko ne enemmän kuin vain musiikkia sinulle?
Onko mukana hengellisyyttä ja suhde Kristukseen vai -
oletko vain lauluntekijä, joka on tottunut käymään kirkossa?
Olen ilman muuta kristitty.
Tiedän, että Jeesus on Herrani ja pelastajani.
Tapahtuiko jotain, joka johti muutokseen?
Jotain tapahtui 12-vuotiaana.
Siinä pienessä kirkossa Pohjois-Carolinassako? - Kyllä.
Kuuntelit saarnaajaa ja ...
Kuuntelin saarnaajaa ja tiesin, että olen pelastunut.
Ronnie kasvoi Pohjois-Carolinan länsiosan Smoky Mountain -vuorilla.
Hänellä todettiin synnynnäinen glaukooma.
Vanhemmat pitivät sitä Jumalan lähettämänä kirouksena.
He kuljettivat poikaa eri kirkkojen herätysilloissa ihmeen toivossa.
Vanhempien erotessa isovanhemmat alkoivat kasvattaa häntä.
6-vuotiaana hänet lähetettiin Raleighiin valtion sokeainkouluun.
Siellä hän oivalsi olevansa lahjakas musiikissa.
Miten voit hallita kielet ja koskettimet näkemättä niitä?
Miten voit oppia soittamaan! Sen täytyy olla lahja Jumalalta!
Niin se onkin. Se selvisi, kun aloin opetella pianonsoittoa.
Pystyin soittamaan korvakuulolta!
Kuultuani kappaleen pari kertaa radiosta muistin sävelkulun ja -
sanat ja pystyin esittämään laulun.
Poikkeuksellisen lahjakas Ronnie oli aina koulun parhaita oppilaita.
Hän oli myös musiikin ihmelapsi - loistava pianon ja viulun soitossa.
Hän toivoi musiikista itselleen ammattia.
Hyvää tarkoittavassa koulussa ajatusta kuitenkin paheksuttiin.
Ohjaaja ajatteli, että päätyisin kadulle ja epäonnistuisin elämässä.
Kaiken lisäksi minusta tulisi valtion elätti.
Sanoin, että hyvä on.
Teen kuten haluatte ja valitsen akateemisen uran.
Ryhdyn vaikkapa lakimieheksi! Mitä ajattelette lakimiehen urasta?
Eräässä konsertissa Ronnie sai tavata maineikkaan Ray Charlesin.
Ronnie pyysi Rayltä neuvoa.
Pukuhuoneessa oli piano ja hän sanoi: "Soita minulle jotakin!"
Niinpä soitin hänelle joitakin kappaleita.
Hän sanoi: "Poika, voit ryhtyä lakimieheksi, jos niin tahdot. -
Sydämessäsi on kuitenkin paljon musiikkia. -
Jos olisin sinä, seuraisin sydämeni ääntä."
Ronnie otti neuvosta vaarin eikä ole koskaan katunut.
Olen kristitty. Usko ohjaa elämääni joka päivä.
Uskon, että joku katsoo -
ja ottaa esimerkkiä.
Sehän on paras tapa, vai mitä! - Minusta on!
Mitä näkee sokea henkilö, joka ei ole koskaan nähnyt?
Et ole koskaan nähnyt kitaraa, vaikkakin voit sen tuntea.
Et näe koskettimia, vaikka sormesi eivät niillä eksy. -Niin!
Vaimoasikaan et ole koskaan nähnyt. - En.
Näen mielessäni eri asioita siitä riippuen, kenen kanssa olen.
Vaimoni seurassa - hän on kaunis nainen, sen tiedän.
Sitäkin tärkeämpää on, mitä hän on sisältä.
Hän on kaunis sisältä.
Hän rakastaa musiikkia, kuten minäkin.
Se varmaan on tärkein seikka, mikä toi meidät yhteen.
Vielä lisäksi se varmaan on seikka, joka pitää meidät yhdessä!
Ronny ja Joyce ovat olleet naimisissa 43 vuotta.
Heillä on nyt jo aikuinen poika ja kolme lastenlasta.
Perheen, ystävien ja ihailijoiden tuella toteutui elinikäinen unelma.
Ensimmäinen Gospel-levy "Sitten sieluni laulaa" näki päivänvalon.
Sinua on todella siunattu! - Kyllä!
Kiitän Jumalaa siunauksista elämässäni!
Ellei ihmeitä tapahdu sitä ennen -
niin raamatun mukaan vielä kerran NÄEMME Herran! - Niin.
Se päivä koittaa sinulle.
Tiedän sen ja uskon pääseväni sinne.
- Varmasti.
Tällä puolen en näe.
Tuolla puolen kuitenkin näen.
Tiedän, että saan nähdä -
saan kävellä kultakadulla -
saan nähdä Sadrakin, Meesakin ja Abednegon -
Saan nähdä Jumalani!
Saan!
Aivan varmasti!
Ronnie sanoi jotain, mikä on oleellista.
Hän puhui näkemisestä tuolla puolen.
Näkeväkin voi olla sokea.
Ronnien tavoin ilman näkökykyä oleva saattaa taas nähdä selvästi.
Kuulitko miten Ronnie puhui vaimostaan?
Siinä puhui mies, joka näkee selvästi.
Hän ymmärtää vaimonsa arvon ja kauneuden.
Oletko sinä sokea?
Olemme puhuneet elämän vaikeuksista ja haasteista.
Asiat eivät aina suju toivomallamme tavalla.
Silti ei tarvitse kulkea sokeana.
Jeesuksen kanssa pystyt näkemään.
Bill Withers on laulanut:
Näen selvästi nyt kun sade on ohi, näen tielläni olevat esteet -
menneet ovat pimeät yöt, jotka lannistivat minut -
tulee kirkas aurinkoinen päivä.
Sinunkin päivästäsi voi tulla kirkas.
Voit nähdä selvästi yön pimeydessä Jeesuksen kanssa.
Ole hyvä, Victor! - Juuri niin!
Jeesus tuo hyviä uutisia.
Jumalalle mikään ei ole liian vaikeaa!
Selviät vaikeuksista huolimatta!
Vaikka on haasteita, voit olla kaikkea sitä, miksi sinut luotiin!
Kestät myrskyn, pääset vuoren yli.
Kestät minkä tahansa edessäsi olevan vaikeuden.
Pystyt siihen, koska teet kaiken Kristukselle, joka vahvistaa sinua.
Lopuksi esiintyy lempilaulajani kanadalainen Steve Bell.
Laulun nimi on "Hehkuva hiili".
Näkemiin ja Jumalan siunausta! - Näkemiin!
"Hehkuva hiili" Steve Bell
Punnitse itse, miten suuri on Hän
joka elää Jumalassa
jonka Jumala on rakkaus
Niin kuin rauta kirkkaassa hiilloksessa
kaikki on tulta
kaikki on valoa
Rakkaus, Sinä olet kaunein
ilon liekki sydämessäni
Hehkuva hiili
muistan Rakkauden ensi valon itsessäni
Olin silloin kylmä
kuin kivi kun näin hehkusi
Voi sitä kauneuden määrää
kun vedit minua puoleesi
pystyin tuskin puhumaan
Jotenkin tiesin
että muuttuisin uudeksi hehkussasi
Punnitse itse ja huomaat, että tuli on turvallista;
vaikka kaupungit romahtavat sen edessä
kukka kestää tulimyrskyn
taipumalla sen raivoon
Rakkaus rajumpi kuin mikään muu
raivoava ilo rinnassani
Hehkuva hiili
muistan Rakkauden ensi valon itsessäni
Suomennos: Sirpa Siitonen